బొగ్గు కుంభకోణంలో సీబీఐ కోర్టు తీర్పున్యూఢిల్లీ, మే 19: బొగ్గు కుంభకోణంలో తొలిసారిగా ముగ్గురు ప్రభుత్వ ఉన్నతాధికారులను సీబీఐ ప్రత్యేక కోర్టు దోషులుగా నిర్ధారించింది. యూపీఏ హయాంలో వెలుగుచూసిన ఈ కుంభకోణంలో  బొగ్గు శాఖ మాజీ కార్యదర్శి హెచ్సీ గుప్తా, బొగ్గు మంత్రిత్వశాఖ ఆనాటి సంయుక్త కార్యదర్శి కేఎస్ క్రోఫా, అప్పటి  డైరెక్టర్ కేసీ సమారియా, ఇతరులను కూడా సీబీఐ ప్రత్యేక జడ్జి భరత పరాశర్ దోషులుగా శుక్రవారం నిర్ధారించారు. మధ్యప్రదేశ్లోని థోస్గోరా-బీ రుద్రాపురి బొగ్గు బ్లాకులు కేఎ్సఎ్సపీఎల్ సంస్థకు కేటాయింపులో అక్రమాలు జరిగినట్లుగా వచ్చిన ఆరోపణలకు సంబంధించిన ఈ కేసులో దోషులకు కోర్టు ఈనెల 22న శిక్షలు ఖరారు చేయనున్నది. అయితే నిందితుడుగా ఉన్న సీఏ అమిత గోయల్ను నిర్దోషిగా కోర్టు ప్రకటించింది. గుప్తా, క్రోఫా, సమారియాలతోపాటు కేఎ్సఎ్సపీల్ కంపెనీ, ఆ సంస్థ ఎండీ పవన్కుమార్ అహ్లూవాలియాలను కూడా కోర్టు దోషులుగా ప్రకటించింది. గుప్తా 11 కేసుల్లోనూ, క్రోఫా 8, సమారియా ఆరు కేసుల్లో నిందితులుగా ఉన్నారు. బొగ్గు కుంభకోణానికి సంబంధించి మొత్తం 28 కేసులు సుప్రీంకోర్టు పర్యవేక్షణలో విచారణలో ఉండగా,ఇప్పటిదాకా మూడు కేసులే కొలిక్కి వచ్చాయి.
boggu kumbhakonamlo cbi kortu teerpunyuudillii, mee 19: boggu kumbhakonamlo tolisaarigaa mugguru prabhutva unnataadhikaarulanu cbi pratyeka kortu doshulugaa nirdhaarinchindi. upa hayamlo veluguchusina ee kumbhakonamlo  boggu saakha maji kaaryadarsi hechsi gupta, boggu mantritvasaakha aanaati samyukta kaaryadarsi ks cropha, appati  director kesee samaria, itarulanu kuudaa cbi pratyeka jadji bharata parasar doshulugaa sukravaaram nirdhaarinchaaru. madhyapradeshloni thosgora-bee rudrapuri boggu blaakulu ksspl samsthaku ketayimpulo akramaalu jariginatlugaa vachina aaropanalaku sambandhinchina ee kesulo doshulaku kortu eenela 22na shikshalu khararu cheyanunnadi. ayithe ninditudugaa unna cae amita goyalnu nirdoshigaa kortu prakatinchindi. gupta, cropha, samaariyaalatopaatu ksspl company, aa samstha endy pavankumar ahluvaliyalanu kuudaa kortu doshulugaa prakatinchindi. gupta 11 kesullonu, cropha 8, samaria aaru kesullo ninditulugaa unnaaru. boggu kumbhakonaniki sambandhinchi mottam 28 kesulu supreenkortu paryavekshanhalo vichaaranalo undagaa,ippatidaka moodu kesule kolikki vachayi.